Уважаеми родители,

 На 13 и 16 юни ще се проведат изпити от националното външно оценяване в X клас, съответно по български език и литература и математика. Съгласно разписаните Правила за информационна сигурност при организацията, провеждането и оценяването на националните външни оценявания в края на X клас през учебната 2024/ 2025 г. на процеса по разкодиране на изпитния вариант може да присъства и представител на родителите, но без да има достъп до самия изпитен вариант.

 Тези от вас, които имат желание да присъстват на изпитите от Националното външно оценяване в X клас, моля да попълнят заявление със свободен текст, което до 13 май 2025 година да входират в деловодството на училището. При наличие на повече от трима желаещи, председателят на училищната комисия за организиране и провеждане на НВО в присъствието на двама членове на комисията, чрез жребий, определя лицата, които ще имат право да присъстват като наблюдатели на НВО. Представители на родителите НЕ МОГАТ да бъдат:

1. родители или попечители на ученици в X клас;

2. лица, извършващи образователни услуги на ученици в X клас;

3. лица със завършено висше образование по специалност от професионално направление съгласно Класификатора на областите на висше образование и професионалните направления, съответстващи на учебния предмет.

 Липсата на горепосочените обстоятелства се удостоверява от представителите на родителите с декларация по образец, утвърден от министъра на образованието и науката. Пожелавам на всички вас ползотворно партньорство с екипа на ПГХТТ, който ще провежда НВО в X клас.

**инж. Людмила Ганчева**

***Директор на ПГХТТ –***

***Пловдив***